ddrg/super_eurlex huggingface dataset:
ET Euroopa Liidu Teataja C 172/22

Teatis isikutele ja üksustele, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP ja nõukogu määruses (EL) nr 204/2011 piiravate meetmete kohta seoses olukorraga Liibüas

(2015/C 172/06)

Nõukogu otsuse 2011/137/ÜVJP (1) II ja IV lisasse ja nõukogu määruse (EL) nr 204/2011 (2) (piiravate meetmete kohta seoses olukorraga Liibüas) III lisasse kantud isikutele ja üksustele tehakse teatavaks järgmine teave.

Nõukogu kavatseb muuta järgmiste isikute ja üksuste loetellu kandmise põhjendusi: ABDUSSALAM Abdussalam Mohammed, ABU SHAARIYA, ASHKAL Omar, AL-BAGHDADI Abdulqader Mohammed, DIBRI Abdulqader Yusef, QADHAF AL-DAM Sayyid Mohammed, kindral TOHAMI Khaled, FARKASH Mohammed Boucharaya, EL-KASSIM ZOUAI Mohamed Abou, AL-MAHMOUDI Baghdadi, HIJAZI Mohamad Mahmoud, AL-GAOUD Abdelmajid, AL-CHARIF Ibrahim Zarroug, FAKHIRI Abdelkebir Mohamad, MANSOUR Abdallah, AL QADHAFI Quren Salih Quren, kolonel AL KUNI Amid Husain ja Taher Juwadi, Waatassimou Foundation, Revolutionary Guard Corps, Al-Inma Holding Co. for Services Investments, Al-Inma Holding Co. For Industrial Investments ja Al-Inma Holding Co. for Construction and Real Estate Developments (kannavad nõukogu otsuse 2011/137/ÜVJP II ja IV lisas ja nõukogu määruse (EL) nr 204/2011 III lisas vastavalt järjekorranumbreid 2, 3, 5, 6, 7, 9, 12, 13, 15, 16, 17, 20, 21, 22, 24, 25, 26, 27, 5, 7, 18, 19 ja 22).

Asjaomaseid isikuid ja üksuseid teavitatakse käesolevaga, et nad võivad esitada nõukogule enne 10. juunit 2015 järgmisel aadressil taotluse kavandatud põhjenduste saamiseks.

Council of the European Union General Secretariat DG C 1C Rue de la Loi / Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

(1) ELT L 58, 3.3.2011, lk 53.

(2) ELT L 58, 3.3.2011, lk 1.
ET Euroopa Liidu Teataja C 170/5

Madalmaade Kuningriigi majandusministri Euroopa Parlamendi ja nõukogu direktiivi 94/22/EÜ artikli 3 lõike 2 kohane teatis süsivesinike geoloogilise luure, uurimise ja tootmise lubade andmis- ning kasutamistingimuste kohta

(2015/C 170/04)

Majandusminister teatab, et on kätte saanud taotluse süsivesinike geoloogilise luure kohta sektori S3 ühes lõigus (S3b).

Sektori lõik S3b on piiratud suurte ringjoontega punktipaaride A-B, B-C, D-E ja A-E vahel ning joonega punktide C ja D vahel, mis on määratletud kaevandamisseaduse (Mijnbouwwet) lisas.

Punktid on määratud järgmiste koordinaatidega:

Punkt ° ′ ″ E ° ′ ″ N A 3 39 55,165 51 59 57,092 B 3 58 22,192 51 59 57,105 C (1) 3 59 55,196 51 58 40,726 D (1) 3 47 43,182 51 49 57,079 E 3 39 55,183 51 49 57,074

Eespool nimetatud punktid on määratletud geograafiliste koordinaatidega, mis on arvutatud ETRS89 süsteemi järgi.

Sektorilõik S3b hõlmab 337,4 km2.

Viidates sissejuhatuses osutatud direktiivile ja kaevandamisseaduse (seaduste ja dekreetide väljaanne Staatsblad 2002, nr 542) artiklile 15, kutsub majandusminister huvitatud osalisi esitama konkureerivaid pakkumisi süsivesinike geoloogilise luure loa saamiseks Madalmaade mandrilava sektori S3 ühes lõigus (S3b).

Lubade andmise eest vastutav pädev asutus on majandusminister. Nimetatud direktiivi artikli 5 lõigetes 1 ja 2 ning artikli 6 lõikes 2 viidatud kriteeriumid, tingimused ja nõuded on sätestatud kaevandamisseaduses (seaduste ja dekreetide väljaanne 2002, nr 542).

Taotlusi saab esitada 13 nädala jooksul pärast käesoleva teate avaldamist Euroopa Liidu Teatajas ning need tuleb saata järgmisele aadressile:

The Minister for Economic Affairs attn.: Ms J. J. van Beek, Energy Market Directorate Bezuidenhoutseweg 73 Postbus 20401 2500 EK Den Haag NEDERLAN

Pärast kõnealuse ajavahemiku lõppu saadud taotlusi arvesse ei võeta.

Otsus taotluste kohta tehakse hiljemalt 12 kuud pärast kõnealuse ajavahemiku lõppu.

Täiendavat teavet saab Ms J. J. van Beek’ilt telefoni teel: +31 703796326.

(1) ligikaudne asukoht
c)

punktist C algava sirgjoonega kuni punktini, kus lõikuvad sektori S3 lõunapiiri tähistav joon, nagu see on määratletud kaevandamismääruse (Mijnbouwregeling) (Government Gazette (Staatscourant) 2002, No 245) 3. lisana esitatud kaardil, ning kaevandamisseaduse lisas määratletud joon. See lõikepunkt asub punkti D lähedal;
ET Euroopa Liidu Teataja C 147/2

Itaalia Vabariigi majandusministeeriumi teadaanne, mis esitatakse vastavalt Euroopa Parlamendi ja nõukogu direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

(2015/C 147/02)

Itaalia majandusministeerium on saanud taotluse ettevõtjalt MACOIL S.p.A., kes soovib saada süsivesinike uurimise luba Marche piirkonna Pesaro Urbino ja Ancona provintsi aladel, mis on piiritletud meridiaane ja paralleele ühendavate joontega, mille tipud on tähistatud järgmiste geograafiliste koordinaatidega:

Punktid Geograafilised koordinaadid Idapikkus arvestatuna Monte Mario meridiaanist Põhjalaius (N) a 0°29′ 43°45′ b 0°38′ 43°45′ c 0°38′ 43°44′ d 0°40′ 43°44′ e 0°40′ 43°43′ f 0°43′ 43°43′ g 0°43′ 43°40′ h 0°40′ 43°40′ i 0°40′ 43°38′ l 0°29′ 43°38′

Eespool osutatud koordinaadid on määratud kindlaks instituudis l’Istituto Geografico Militare (IGM) valminud Itaalia kaartide nr 109, 110, 116 ja 117 kohaselt mõõtkavas 1 : 100 000.

Selliste piiridega määratud ala pindala on 208,70 km2.

Vastavalt eespool nimetatud direktiivile, 25. novembri 1996. aasta seadusandliku dekreedi nr 625 artiklile 4, 4. märtsi 2011. aasta ministri käskkirjale ja 22. märtsi 2011. aasta direktori käskkirjale peab majandusministeerium avaldama teadaande, et ka teised huvitatud isikud saaksid esitada taotlusi saamaks luba süsivesinike uurimiseks eespool kirjeldatud maa-alal.

Kõnealuse uurimisloa väljaandmiseks pädev asutus on majandusministeeriumi mineraal- ja energeetikavarude üksuse VI haru (Ministero dello sviluppo economico – Direzione generale delle risorse minerarie ed energetiche – Divisione VI).

Kaevandamislubade väljaandmise kord on sätestatud järgmistes õigusaktides: seadus nr 613 (21. juuli 1967), seadus nr 9 (9. jaanuar 1991), seadusandlik dekreet nr 625 (25. november 1996), ministri käskkiri (4. märts 2011) ja direktori käskkiri (22. märts 2011).

Taotlusi võib esitada kolm kuud pärast käesoleva teadaande avaldamist Euroopa Liidu Teatajas.

Pärast kõnealuse ajavahemiku lõppu esitatud taotlusi ei võeta arvesse.

Taotlused tuleb esitada järgmisel aadressil:

Ministero dello sviluppo economico Direzione generale delle risorse minerarie ed energetiche Divisione VI Via Molise 2 00187 Rome ITALIA

Taotluse võib esitada ka sertifitseeritud elektronposti teel aadressil ene.rme.div6@pec.sviluppoeconomico.gov.it. Kogu dokumentatsioon tuleb esitada elektroonilises vormingus ning taotleja äriühingu juriidilise esindaja elektroonilise allkirjaga varustatult.

Vastavalt ministrite nõukogu esimehe 22. detsembri 2010. aasta dekreedi (decreto del Presidente del Consiglio dei Ministri) nr 22 A lisa punktile 2 ei tohi uurimisloa väljaandmise menetlus kesta kokku üle 180 päeva.
ET Euroopa Liidu Teataja C 253/6

Teatis andmesubjektidele, kelle suhtes kohaldatakse piiravaid meetmeid, mis on sätestatud nõukogu määruses (EL) nr 204/2011 piiravate meetmete kohta seoses olukorraga Liibüas

(2015/C 253/05)

Andmesubjektide tähelepanu juhitakse järgmisele teabele vastavalt Euroopa Parlamendi ja nõukogu määruse (EÜ) nr 45/2001 (1) artiklile 12:

Töötlemistoimingu õiguslik alus on nõukogu määrus (EL) nr 204/2011 (2).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Council of the European Union General Secretariat DG C 1C Rue de la Loi / Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

Töötlemistoimingu eesmärk on koostada ja ajakohastada loetelu isikutest, kelle suhtes kohaldatakse määruses (EL) nr 204/2011 sätestatud piiravaid meetmeid.

Andmesubjektid on füüsilised isikud, kes vastavad kõnealuse määrusega kehtestatud loetellu kandmise kriteeriumidele.

Kogutud isikuandmed hõlmavad andmeid, mis on vajalikud asjaomase isiku õigeks tuvastamiseks, ning põhjendusi ja mis tahes muid sellega seotud andmeid.

Kogutud andmeid võib vajaduse korral jagada Euroopa välisteenistuse ja komisjoniga.

Ilma et see mõjutaks määruse (EÜ) nr 45/2001 artikli 20 lõike 1 punktides a ja d sätestatud piiranguid, toimub juurdepääsutaotlustele, parandamistaotlustele ja vastuväidetele vastamine kooskõlas nõukogu otsuse 2004/644/EÜ (3) 5. jaoga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni, kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad andmesubjektid pöörduda Euroopa Andmekaitseinspektori poole.

(1) EÜT L 8, 12.1.2001, lk 1.

(2) ELT L 58, 3.3.2011, lk 1.

(3) ELT L 296, 21.9.2004, lk 16.
ET Euroopa Liidu Teataja C 229/2

Teatis teatavatele isikutele ja üksusele, kelle suhtes kohaldatakse piiravaid meetmeid, mis on sätestatud nõukogu otsuses 2014/145/ÜVJP ja nõukogu määruses (EL) nr 269/2014, mis käsitlevad piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

(2015/C 229/02)

Alljärgnev teave tehakse teatavaks järgmistele isikutele: Sergey Valeryevich AKSYONOV (nr 1), Rustam Ilmirovich TEMIRGALIEV (nr 3), Deniz Valentinovich BEREZOVSKIY (nr. 4), Yuriy ZHEREBTSOV (nr 7), Sergey Pavlovych TSEKOV (nr 8), Oleg Evgenevich PANTELEEV, (nr 15), Mikhail MALYSHEV (nr 30), Valery MEDVEDEV (nr 31), kindralleitnant Igor TURCHENYUK (nr 32), Elena Borisovna MIZULINA (nr 33), Sergei Ivanovich MENYAILO (nr 37), German PROKOPIV (nr 42), Igor STRELKOV (nr 47), Petr Grigorievich JAROSH (nr 51), Oleg Grigorievich KOZYURA (nr 52), Roman LYAGIN (nr 57), Igor Sergeievich SHEVCHENKO (nr 60), Aleksandr Vitalievich KHRYAKOV (nr 64), Marat Faatovich BASHIROV (nr 65), Alexander Nikolayevich TKACHYOV (nr 80), Vladimir ANTYUFEYEV (nr 86), Aleksandr Akimovich KARAMAN (nr 102), Vladimir Stepanovich NIKITIN (nr 110), Oleg BUGROV (nr 126), Lesya LAPTEVA (nr 127), Zaur ISMAILOV (nr 145) ja Prizrak brigade (üksus on kantud loetellu nr 33 all), kelle nimed on loetletud otsuse 2014/145/ÜVJP (mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega) (1) lisas ja nõukogu määruse (EL) nr 269/2014 (mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega) (2) I lisas.

Nõukogu kavatseb muuta eespool nimetatud isiku loetellu kandmise põhjendusi. Nimetatud isikuid ja üksust teavitatakse käesolevaga, et nad võivad esitada nõukogule enne 31. juulit 2015 taotluse, et saada kavandatud loetellu kandmise põhjendused, järgmisel aadressil:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

(1) ELT L 78, 17.3.2014, lk 16.

(2) ELT L 78, 17.3.2014, lk 6.
ET Euroopa Liidu Teataja C 225/1

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses (ÜVJP) 2015/740 ja nõukogu määruses (EL) 2015/735, milles käsitletakse piiravaid meetmeid seoses olukorraga Lõuna-Sudaanis

(2015/C 225/01)

Nõukogu otsuse (ÜVJP) 2015/740, (1) mida muudetakse nõukogu otsusega (ÜVJP) 2015/1118, (2) I lisas ja nõukogu määruse (EL) 2015/735 (3) (milles käsitletakse piiravaid meetmeid seoses olukorraga Lõuna-Sudaanis), mida rakendatakse nõukogu rakendusmäärusega (EL) 2015/1112, (4) I lisas loetletud isikutele tehakse teatavaks järgmine teave.

ÜRO Julgeolekunõukogu otsustas lisada need isikud selliste isikute ja üksuste loetellu, kelle suhtes kohaldatakse resolutsiooni 2206 (2015) punktides 6, 7, 8 ja 12 kehtestatud meetmeid.

Asjaomased isikud võivad esitada igal ajal resolutsiooni 2206 (2015) punkti 16 kohaselt moodustatud ÜRO komiteele taotluse koos täiendavate dokumentidega, et otsused nende kandmise kohta ÜRO loetellu läbi vaadataks. Kõik sellised taotlused tuleks saata järgmisel aadressil:

Focal Point for De-listing Security Council Subsidiary Organs Branch Room DC2 0853B United Nations New York, N.Y. 10017 UNITED STATES OF AMERICA Tel +1 9173679448 Faks +1 2129631300 e-post: delisting@un.org

Lisateabe saamiseks vt: http://www.un.org/sc/committees/2206/

ÜRO otsusest tulenevalt otsustas Euroopa Liidu Nõukogu, et ÜRO määratud isikud tuleks kanda loetellu isikutest ja üksustest, kelle suhtes kohaldatakse piiravaid meetmeid, mis on sätestatud otsuses (ÜVJP) 2015/740, mida on muudetud rakendusotsusega (ÜVJP) 2015/1118, ning määruses (EL) 2015/735, mida rakendatakse rakendusmäärusega (EL) 2015/1112. Asjaomaste isikute ja üksuste loetellu kandmise põhjendused on esitatud nõukogu otsuse I lisa ja nõukogu määruse I lisa vastavates kannetes.

Asjaomaste isikute tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud nõukogu määruse (EL) 2015/735 III lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 6).

Asjaomased isikud võivad esitada nõukogule järgmisel aadressil koos täiendavate dokumentidega taotluse, et otsus nende kandmise kohta eespool nimetatud loeteludesse vaadataks uuesti läbi:

Conseil de l’Union européenne Secrétariat général DG C 1C Rue de la Loi,175 1048 Bruxelles/Brussel BELGIQUE/BELGIË e-post: sanctions@consilium.europa.eu

Samuti juhitakse asjaomaste isikute tähelepanu võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimuste kohaselt.

(1) ELT L 117, 8.5.2015, lk 52.

(2) ELT L 182, 10.7.2015, lk 31.

(3) ELT L 117, 8.5.2015, lk 13.

(4) ELT L 182, 10.7.2015, lk 2.
ET Euroopa Liidu Teataja C 225/3

Teatis andmesubjektidele, kelle suhtes kohaldatakse piiravaid meetmeid, mis on sätestatud nõukogu määruses (EL) 2015/735, milles käsitletakse piiravaid meetmeid seoses olukorraga Lõuna-Sudaanis

(2015/C 225/02)

Andmesubjektide tähelepanu juhitakse järgmisele teabele vastavalt Euroopa Parlamendi ja nõukogu määruse (EÜ) nr 45/2001 (1) artiklile 12:

Töötlemistoimingu õiguslik alus on nõukogu määrus (EL) 2015/735 (2).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Conseil de l’Union européenne Secrétariat général DG C 1C Rue de la Loi 175 1048 Bruxelles BELGIQUE E-post: sanctions@consilium.europa.eu

Töötlemistoimingu eesmärk on koostada ja ajakohastada loetelu isikutest, kelle suhtes kohaldatakse piiravaid meetmeid vastavalt määrusele (EL) 2015/735.

Andmesubjektid on füüsilised isikud, kes vastavad kõnealuse määrusega kehtestatud kriteeriumitele.

Kogutud andmed hõlmavad andmeid, mis on vajalikud asjaomase isiku õigeks tuvastamiseks, põhjendusi ja mis tahes muid sellega seotud andmeid.

Kogutud isikuandmeid võib vajaduse korral jagada Euroopa välisteenistuse ja komisjoniga.

Ilma et see mõjutaks määruse (EÜ) nr 45/2001 artikli 20 lõike 1 punktides a ja d sätestatud piiranguid, toimub juurdepääsutaotlustele ning parandamistaotlustele ja vastuväidetele vastamine kooskõlas nõukogu otsuse 2004/644/EÜ (3) 5. jaoga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni, kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad andmesubjektid pöörduda Euroopa andmekaitseinspektori poole.

(1) EÜT L 8, 12.1.2001, lk 1.

(2) ELT L 117, 8.5.2015, lk 13.

(3) ELT L 296, 21.9.2004, lk 16.
ET Euroopa Liidu Teataja C 206/2

Nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikega 3 ette nähtud loetelusse kantud isikutele AL-NASSER, Abdelkarim Hussein Mohamed, AL YACOUB, Ibrahim Salih Mohammed, IZZ-AL-DIN, Hasan (teise nimega GARBAYA, Ahmed; teise nimega SA-ID; teise nimega SALWWAN, Samir), MOHAMMED, Khalid Shaikh (teise nimega ALI, Salem; teise nimega BIN KHALID, Fahd Bin Adballah; teise nimega HENIN, Ashraf Refaat Nabith; teise nimega WADOOD, Khalid Adbul), Palestiina Vabastamise Rahvarinne (PFLP), Palestiina Vabastamise Rahvarinde peastaap (teise nimega PFLP peastaap), Fuerzas armadas revolucionarias de Colombia – FARC (Colombia Revolutsioonilised Relvajõud) teatatakse järgmist

(vt nõukogu 26. märtsi 2015. aasta rakendusmääruse (EL) 2015/513 lisa)

(2015/C 206/02)

Nõukogu rakendusmääruses (EL) 2015/513 (1) loetletud isikutele, rühmitustele ja üksustele teatatakse järgmist.

Nõukogu määrusega (EÜ) nr 2580/2001 (2) on ette nähtud, et kõik asjaomastele isikutele, rühmitustele ja üksustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Nõukogule on esitatud uut teavet, mis on seotud eespool nimetatud isikute, rühmituste või üksuste loetelusse kuulumisega. Kõnealust uut teavet arvesse võttes on nõukogu põhjendusi vastavalt muutnud.

Kõnealused isikud, rühmitused ja üksused võivad järgmisel aadressil esitada taotluse, et saada nõukogu muudetud põhjendused nende jätmise kohta eespool nimetatud loetellu:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË E-post: sanctions@consilium.europa.eu

Nimetatud taotlus tuleks esitada 26. juuniks 2015.

Asjaomased isikud, rühmitused või üksused võivad eespool toodud aadressil igal ajal esitada nõukogule taotluse koos mis tahes täiendavate dokumentidega, et otsus nende eespool nimetatud loetellu kandmise ja jätmise kohta läbi vaadataks. Sellised taotlused vaadatakse läbi pärast nende kättesaamist. Sellega seoses juhitakse asjaomaste isikute, rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP (3) artikli 1 lõikega 6. Selleks, et taotlusi käsitletaks järgmise läbivaatamise käigus, tuleks need esitada 1. juuliks 2015.

Asjaomaste isikute, rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või konkreetseteks makseteks kooskõlas kõnealuse määruse artikli 5 lõikega 2. Pädevate asutuste ajakohastatud loetelu on kättesaadav järgmisel veebiaadressil:

http://ec.europa.eu/comm/external_relations/cfsp/sanctions/measures.htm

(1) ELT L 82, 27.3.2015, lk 1.

(2) EÜT L 344, 28.12.2001, lk 70.

(3) EÜT L 344, 28.12.2001, lk 93.
ET Euroopa Liidu Teataja C 191/3

Teatis andmesubjektidele, kelle suhtes kohaldatakse piiravaid meetmeid, mis on sätestatud nõukogu määruses (EL) nr 1352/2014 piiravate meetmete kohta seoses olukorraga Jeemenis

(2015/C 191/02)

Andmesubjektide tähelepanu juhitakse järgmisele teabele vastavalt Euroopa Parlamendi ja nõukogu määruse (EÜ) nr 45/2001 (1) artiklile 12:

Töötlemistoimingu õiguslik alus on nõukogu määrus (EL) nr 1352/2014 (2).

Kõnealuse töötlemistoimingu vastutav töötleja on Euroopa Liidu Nõukogu, keda esindab nõukogu peasekretariaadi peadirektoraadi C (välisasjad, laienemine, kodanikukaitse) peadirektor, ning töötlev talitus on peadirektoraadi C üksus 1C, kellega on võimalik ühendust võtta järgmisel aadressil:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

Töötlemistoimingu eesmärk on koostada ja ajakohastada loetelu isikutest, kelle suhtes kohaldatakse piiravaid meetmeid vastavalt määrusele (EL) nr 1352/2014.

Andmesubjektid on füüsilised isikud, kes vastavad kõnealuse määrusega kehtestatud kriteeriumitele.

Kogutud isikuandmed hõlmavad andmeid, mis on vajalikud asjaomase isiku õigeks tuvastamiseks, põhjendusi ja mis tahes muid nendega seotud andmeid.

Kogutud isikuandmeid võib vajaduse korral jagada Euroopa välisteenistuse ja komisjoniga.

Ilma et see mõjutaks määruse (EÜ) nr 45/2001 artikli 20 lõike 1 punktides a ja d sätestatud piiranguid, toimub juurdepääsutaotlustele ning parandamistaotlustele ja vastuväidetele vastamine kooskõlas nõukogu otsuse 2004/644/EÜ (3) 5. jaoga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse varade külmutamist, või alates hetkest, mil kõnealuse meetme kehtivus lõppeb, või seni kuni kestab kohtumenetlus, kui see on alustatud.

Vastavalt määrusele (EÜ) nr 45/2001 võivad andmesubjektid pöörduda Euroopa andmekaitseinspektori poole.

(1) EÜT L 8, 12.1.2001, lk 1.

(2) ELT L 365, 19.12.2014, lk 60.

(3) ELT L 296, 21.9.2004, lk 16.
ET Euroopa Liidu Teataja C 191/1

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsusega (ÜVJP) 2015/882 muudetud nõukogu otsuses 2014/932/ÜVJP ja nõukogu rakendusmäärusega (EL) 2015/879 rakendatavas nõukogu määruses (EL) nr 1352/2014 piiravate meetmete kohta seoses olukorraga Jeemenis

(2015/C 191/01)

Nõukogu otsusega (ÜVJP) 2015/882 (1) muudetud nõukogu otsuse 2014/932/ÜVJP (2) lisas ning nõukogu rakendusmäärusega (EL) 2015/879 (3) rakendatava nõukogu määruse (EL) nr 1352/2014 (4) (piiravate meetmete kohta seoses olukorraga Jeemenis) I lisas loetletud isikutele tehakse teatavaks järgmine teave.

ÜRO Julgeolekunõukogu otsustas lisada need isikud nende isikute ja üksuste loetellu, kelle suhtes kohaldatakse resolutsiooni 2140 (2014) punktidega 11 ja 15 kehtestatud meetmeid.

Asjaomased isikud võivad esitada igal ajal resolutsiooni 2140 (2014) punktide 11 ja 15 kohaselt loodud komiteele taotluse koos täiendavate dokumentidega, et otsus nende kandmise kohta ÜRO loetellu vaadataks uuesti läbi. Selline taotlus tuleks saata järgmisel aadressil:

Focal Point for De-listing Security Council Subsidiary Organs Branch Room DC2 0853B United Nations New York, N.Y. 10017 AMEERIKA ÜHENDRIIGID Tel +1 9173679448 Faks +1 2129631300 E-post: delisting@un.org

Lisateabe saamiseks vt http://www.un.org/sc/committees/2140/

Lisaks ÜRO otsusele otsustas Euroopa Liidu Nõukogu, et ÜRO määratud isikud tuleks kanda nimekirja isikutest ja üksustest, kelle suhtes kohaldatakse piiravaid meetmeid, mis on sätestatud otsuses 2014/932/ÜVJP, mida on muudetud otsusega (ÜVJP) 2015/882, ning määruses (EL) nr 1352/2014, mida rakendatakse rakendusmäärusega (EL) 2015/879. Asjaomaste isikute loetellu kandmise põhjendused on esitatud otsuse lisa vastavates kannetes ja määruse I lisas.

Asjaomaste isikute tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud määruse (EL) nr 1352/2014 II lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 4).

Asjaomased isikud võivad esitada nõukogule järgmisel aadressil koos täiendavate dokumentidega taotluse, et otsus nende kandmise kohta eespool nimetatud loeteludesse vaadataks uuesti läbi:

Council of the European Union General Secretariat DG C 1C Rue de la Loi / Wetstraat 175 1048 Bruxelles/Brussel BELGIQUE/BELGIË E-post: sanctions@consilium.europa.eu

Samuti juhitakse asjaomaste isikute tähelepanu võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimuste kohaselt.

(1) ELT L 143, 9.6.2015, lk 11.

(2) ELT L 365, 19.12.2014, lk 147.

(3) ELT L 143, 9.6.2015, lk 3.

(4) ELT L 365, 19.12.2014, lk 60.